User:Annaadhasan S

திருநெல்வேலி மாவட்டம் ஆழ்வார்குறிச்சி ஊரைச்சேர்ந்த அண்ணாதாசன் என்னும் நான் 1985 முதல் இன்று வரைை கவிதை,கதை, கட்டுரைகள் எழுதிவருகிறேன். மேலும் இலக்கிய மேடைகளிலும் பங்களித்து வருகிறேன். நெல்லையிலிருந்து வெளிவரும் சிற்றிதழ் ஒன்றின் ஆசிரியராகவும் இருந்து வருகிறேன்.

ஒரு இலக்கியவாதியாக முழு நேரமும் பணியாற்றி வருகிறேன். எனது கவிதைகள், கதைகள், கட்டுரைகள், நாடகங்கள் பல்வேறு பத்திரிகைகள், வானொலிகள், தொலைக் காட்சிகள் போன்றவற்றில் வெளிவந்துள்ளன.

எனது முதல் சிறுகதை |987ல் கல்கி வார இதழில் பரிசுக் கதையாக வெளிவந்தது. என்னுடைய முதல் கவிதை அகில இந்திய நெல்லைை வானொலியில் வெளிவந்தது.

நெல்லை வானொலியில் சுமார் நூறு நிகழ்ச்சியிலாவது பங்கெடுத்திருப்பேன்.கவிதைகள், கதைகள், ஏராளம் வாசித்திருக்கிறேன். இலக்கிய உரைகள் நிகழ்த்தியிருக்கிறேன். நாடகங்கள் பல எழுதியிருக்கிறேன் -

சென்னைத்தொலைக்காட்சியிலும் நாடகங்கள் எழுதியுள்ளேன்.

கல்கி _ குமுதம் - தினமலர்-வாரமலர் - ஆகிய இதழ்கள் நடத்திய சிறுகதைப் போட்டிகளில் கலந்து பரிசுகள் பெற்றுள்ளேன்.

'பிலிப்பைன்ஸ்' தலைநகர் 'மணிலா'வில் இருந்து ஒலிபரப்பாகி வரும் ரேடியோ 'வெரித்தாஸ்' - என்னும் தமிழ்வானொலி நடத்திய கட்டுரைப்போட்டியில் கலந்து முதல் பரிசு பெற்றுள்ளேன்.

'ஜெமினிசினிமா' என்னும் வார இதழ் நடத்திய 'கவியரசு கண்ணதாசன் நீனைவு பாடல் போட்டி'யில் கலந்து இரண்டு முறை பரிசுகள் பெற்றுள்ளேன்.

மேலும், கலைமகள், ஆனந்த விகடன், தேவி, ராணி,தாய், தாமரை, தமிழ் முரசு ஆகிய இதழ்களிலும் படைப்புகள் படைத்துள்ளேன்.

நான், இன்னும் பல நூல்கள் எழுதியுள்ளேன்.

நான் எழுதி வெளிட்ட 'வானம் _பொய்க்காது' - என்னும் சிறுகதைத் தொகுதியும், 'கிராமத்து ராஜாக்கள்' - என்னும் கவிதைத் தொகுதியும் இலக்கிய வட்டாரத்தில் எல்லோராலும் பேசப்பட்ட நூல்களாகும்.

திரைப் படத்துறையிலும் பாடலாசிரியராய் கால்பதித்துள்ளேன்.

தற்போது 'முழங்குதமிழ்' - என்னும் தலைப்பில் 'யூடியூப்'பில்'சேணல்' ஒன்றைத் தொடங்கியுள்ளேன்.

'முழங்குதமிழ்' காணொளி நிகழ்ச்சிகளின் மூலம் தமிழை வளர்க்கவும்,தமிழிலக்கிய வளங்களை எடுத்துரைக்கவும், தமிழ் மொழி குறித்த ஆய்வுகளை மேற்கொள்ளவும், தமிழர்களின் நலன் காத்து, மொழி ஞானத்தை மேலும் மேம்படுத்தவும் அ வாவுறுகிறேன்.

'பேரறிஞர் அண்ணா'வின் எழுத்துக்களாலும், பேச்சுக்களாலும் ஈர்க்கப்பட்டு, அவர் மீது ஏற்பட்ட பற்று தலினாலும், பக்தியினாலும், எனது இயற்பெயரை மாற்றி 'அண்ணா தாசன்' என்ற புனைப்பெயரை வைத்துக் கொண்டு, இலக்கிய வீதிக்கு வந்தவன் நான். அன்று தொட்டுஇன்று வரை எனது இலக்கியப் பயணம் செவ்வனே நடந்தேறி வருகிறது.

இலக்கியத்தில்பெரிய அளவில் எதையும் நான் சாதிக்கவில்லை. சாதிக்கும் தாகத்தில் சிந்தித்துக் கொண்டும், எழுதிக் கொண்டும், பேசிக் கொண்டும் என் பயணத்தைத் தொடர்ந்து கொண்டிருக்கிறேன்.